ผมใช้เครื่อง CPAP แบบมีเพิ่มความชื้น บางครั้งลืมทำความสะอาดท่อลม ที่เข้าจมูก พอตื่นขึ้นมาพบว่าท่อลมมีกลิ่นเหม็นอับอ่อนๆ ถามว่า ถ้าเราสูดดมท่อที่มีกลิ่นเหม็นอับตลอดคืน ปอดจะติดเชื้อหรือเปล่าครับ และอาการจะเป็นอย่างไร มียาที่รักษาได้หรือไม่ครับ
สวัสดีค่ะ การเป็นเชื้อราในปอดนั้นมักจะเกิดในผู้ป่วยที่มีภูมิคุ้มกันบกพร่อง ในคนปกตินั้น พบได้น้อยมากๆกรณีที่รู้สึกเหมือนมีลมที่สกปรกเข้าจมูกนั้น อาจทำให้เกิดการระคายเคืองที่บริเวณจมูกส่วนบน และร่างกายอาจจะมีกลไกเพื่อทำการไอขับออกมา ส่วนจะทำให้ลงไปติดเชื้อถึงปอดเลยนั้น มีโอกาสได้น้อยควรสังเกตอาการค่ะ หากมีอาการไอมาก หอบเหนื่อย มีไข้สูง หายใจติดขัด เสมหะเยอะ ควรไปพบแพทย์เพื่อตรวจเพิ่มเติมต่อไป และที่สำคัญคือการทำความสะอาดเครื่องช่วยหายใจหรือ CPAP ให้ดีตามคำแนะนำของแพทย์หรือตามคำแนะนำการใช้เครื่อง หากมีข้อสงสัย ควรสอบถามสถานพยาบาลที่ดูแลอยู่โดยตรงอีกครั้ง